डीसी ने किया हुसैनाबाद अनुमंडलीय कार्यालय का औचक निरीक्षण, पदाधिकारियों को दिए कई निर्देश - News11
September 19, 2018 Deputy Commissioner Shantanu Agrahari, Hussainabad, inspection, Palamu, उपायुक्‍त शांतनु अग्रहरी, निरीक्षण, पलामू, हुसैनाबाद
पलामू : उपायुक्त शांतनु कुमार अग्रहरी बुधवार को पहली बार हुसैनाबाद अनुमंडल कार्यालय पहुंचे. कार्यालय पहुंचने पर अनुमंडल पदाधिकारी कुंदन कुमार ने उन्हें बुके भेंटकर स्वागत किया. इस दौरान उपायुक्त ने अनुमंडल भवन में स्थित सभी कार्यालयों का निरीक्षण किया और एसडीओ कुंदन कुमार से कई बिंदुओं पर चर्चा की. साथ ही मतदाता पुनरीक्षण के बारे में जानकारी ली. उन्होंने कहा कि 31 अक्‍टूबर तक चलने वाले मतदाता दिवस के दौरान 18 वर्ष की आयु वाले लोगों को अधिक से अधिक मतदाता सूची में जोड़ने का काम करें. इसके लिए एसडीओ को निर्देश दिया कि इस दिशा में कार्य में तेजी लाने के लिए बीएलओ के साथ बैठक करें और यह सुनिश्चित करें कि अभियान का शत प्रतिशत मकसद पूरा हो सके. उपायुक्त ने प्रखंड विकास पदाधिकारी लक्ष्मी नारायण किशोर से प्रखंड कार्यालय के विकास योजनाओं की प्रगति से संबंधित विशेष जानकारी ली.
प्रखंड को शीघ्र ओडीएफ कराने का निर्देश
पलामू उपायुक्त ने अनुमंडल पदाधिकारी से अनुमंडल के सभी पंचायतों में चल रहे शौचालय निर्माण के बारे में विस्तृत जानकारी ली और सभी प्रखंड को शीघ्र ओडीएफ कराने की बात कही. उन्होंने पदाधिकारियों को निर्देश दिया कि सरकार द्वारा संचालित हर योजनाओं का लाभ ग्रामीणों को मिले, इसके लिए पदाधिकारी व कर्मचारी सक्रियता के साथ कार्य करें. उन्होंने कहा कि जनता का कार्य सही समय पर हो, इसके लिए तत्पर रहने की जरूर है. जनता की शिकायत पर अविलंब कार्रवाई की जायेगी.
पंचायत प्रतिनिधियों ने की एसीसी डाटा में अनियमितता बरते जाने की शिकायत
उपायुक्त ने अनुमंडल कार्यालय में बने म्यूजियम का भी निरीक्षण किया. इधर पलामू उपायुक्त के आने की सूचना मिलते ही प्रखंड प्रमुख राजकुमारी देवी व मुखिया संघ के अध्यक्ष के नेतृत्व में पंचायत प्रतिनिधियों का एक शिष्टमंडल अनुमंडल पदाधिकारी के आवास पर जाकर मुलाकात कर प्रखंड कार्यालय में एसीसी डाटा में अनियमितता बरते जाने की शिकायत की. मौके पर डीआरडीए के निदेशक हैदर अली, हैदरनगर बीडीओ राहूल देव के अलावे अनुमंडल कार्यालय के कई कर्मचारी मौजूद थे.
July 10, 2018 Sanjeev Comments Off on चेन स्नेचर ने बुजुर्ग महिलाओं को बनाया शिकार, सोने का चेन लूटकर फरार
राशन नहीं मिलने से कार्डधारियों में आक्रोश, पीडीएस दुकान में किया जमकर हंगामा
December 5, 2018 Rajesh Comments Off on राशन नहीं मिलने से कार्डधारियों में आक्रोश, पीडीएस दुकान में किया जमकर हंगामा